《冬日都中杂咏 其四》
清代·张晋

羁心念乡国，昨日家书至。仓卒视封缄，上有平安字。

书中何所言？读罢长歔欷。缕缕述饥寒，此亦意中事。

年来叹飘泊，偪仄情难舒。修名苦不立，回首惭妻拿。

心怀千岁忧，身无一日好。何不随仙人，山中拾瑶草。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。